Document ID: 31991R1057

Komisijos reglamentas (EEB) Nr. 1057/91
1991 m. balandžio 26 d.
dėl Vokietijos susivienijimo, iš dalies keičiantis tam tikrus Tarybos reglamentus ir direktyvas dėl žemės ūkio statistinių duomenų
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį, ir ypač į jos 43 straipsnį,
atsižvelgdama į 1990 m. gruodžio 4 d. Tarybos reglamentą 3570/90 dėl nukrypimų, taikomų žemės ūkio statistiniams duomenims Vokietijoje, susijusių su Vokietijos susivienijimu [1], ypač jo 1 straipsnį,
kadangi, taikant Bendrijos reglamentus dėl žemės ūkio statistinių duomenų buvusios Vokietijos Demokratinės Respublikos teritorijoje, atsakingos už duomenų rinkimą institucijos ir atsakingi už duomenų pateikimą asmenys privalės pertvarkyti savo darbą; kadangi būtina numatyti laikinas išimtis žemės ūkio statistinių duomenų apie šią teritoriją pateikimo terminų atžvilgiu;
kadangi dėl techninių priežasčių centralizuoti atskirų duomenų apie Vokietijos Demokratinę Respubliką, kaip numatyta Tarybos reglamento 571/88 [2], su paskutiniais pakeitimais, padarytais Reglamentu 807/87 [3], II priedo 6 papunktyje, bus neįmanoma iki 1992 m. gruodžio 31 d.;
kadangi, kol nebus parengta 1992 m. Vokietijos tyrimų ataskaita, norint nustatyti kai kurių vaismedžių rūšių galimą derlingumą, buvusios Vokietijos Demokratinės Respublikos teritorijoje nebus įmanoma įvertinti išvalytų miškų plotų ir naujų sodinių dydžio, kaip apibrėžta 1976 m. liepos 20 d. Tarybos direktyvos 76/625/EEB dėl statistinių duomenų tyrimų, kuriuos turi atlikti valstybės narės [4], 5 ir 6 straipsniuose, su paskutiniais pakeitimais, padarytais Direktyvoje 86/652/EEB [5];
kadangi šiame reglamente numatytos priemonės atitinka Žemės ūkio statistikos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Tarybos direktyvos (EEB) 2782/75 [6] 10 straipsnio 1 dalies 1 pastraipa yra papildoma taip:"Vokietijai yra leista atidėti statistinių duomenų apie peryklas rinkimą buvusios Vokietijos Demokratinės Respublikos teritorijoje iki 1991 m. sausio 1 d. ir pateikti tokius duomenis apie 1991 metus ne vėliau kaip po keturių mėnesių po nagrinėjamojo mėnesio."
2 straipsnis
Reglamento (EEB) 571/88 II priedo 6 punktas papildomas taip:"Atskirų duomenų apie valdas buvusios Vokietijos Demokratinės Respublikos teritorijoje centralizavimo terminas atidedamas iki 1992 m. gruodžio 31 d."
3 straipsnis
Tarybos Direktyvos 72/280/EEB [7] 6 straipsnyje įterpiama tokia nuostata:
"2 bis. Nepaisant 2 dalies nuostatų, Vokietijai suteikiama teisė atidėti duomenų apie valdas buvusios Vokietijos Demokratinės Respublikos teritorijoje rinkimą iki 1991 m. sausio 1 d. ir pateikti duomenis apie 1991 metus pagal tokius terminus:
a) 4 straipsnio 1 dalyje nurodytus savaitės duomenis pateikti ne vėliau kaip po vieno mėnesio nuo nagrinėjamosios savaitės pabaigos;
b) 4 straipsnio 2 dalyje nurodytus mėnesio duomenis pateikti ne vėliau kaip po trijų mėnesių nuo nagrinėjamo mėnesio pabaigos;
c) metų, einančių po nagrinėjamųjų metų, liepos mėnesį pateikti:
- 4 straipsnio 3 dalies a ir b punktuose nurodytus metų rezultatus,
- 1 straipsnio 1 dalies b punkte nurodytus tyrimų duomenis;
d) 4 straipsnio 3 dalies c punkte nurodytus metų duomenis pateikti ne vėliau kaip metų, einančių po nagrinėjamų metų, rugpjūčio mėnesį;
e) 4 straipsnio 4 dalyje nurodytus duomenis pateikti ne vėliau kaip metų, einančių po nagrinėjamų metų, lapkričio mėnesį."
4 straipsnis
Tarybos direktyva 73/132/EEB [8] iš dalies pakeičiama taip:
1. 6 straipsnis papildomas 4 dalimi:
"4. Nepaisant 3 dalies nuostatų, Vokietijai yra leista pateikti prognozes dėl buvusios Vokietijos Demokratinės Respublikos teritorijos 1990 ir 1991 metų tyrimams ne vėliau kaip po 10 savaičių nuo nagrinėjamo mėnesio."
2. 7 straipsnis papildomas 5 dalimi:
"5. Nepaisant 1 dalies nuostatų, Vokietijai yra leista atidėti mėnesio statistinių duomenų apie buvusios Vokietijos Demokratinės Respublikos teritoriją rengimą iki 1991 metų, ir, nesilaikant 4 dalies nuostatų, pateikti 1991 metų rezultatus ne vėliau kaip po 10 savaičių nuo nagrinėjamo mėnesio."
5 straipsnis
Direktyva 76/625/EEB iš dalies pakeičiama taip:
1. 5 straipsnis papildomas 4 dalimi:
"4. Nepaisant 1 dalies nuostatų, Vokietijai yra leista atidėti statistinių duomenų apie buvusios Vokietijos Demokratinės Respublikos teritoriją parengimą iki 1993 metų."
2. 6 straipsnis papildomas 3 dalimi:
"3. Nepaisant 1 dalies nuostatų, Vokietijai yra leista atidėti statistinių duomenų apie buvusios Vokietijos Demokratinės Respublikos teritoriją parengimą iki 1993 metų."
6 straipsnis
Tarybos direktyva 76/630/EEB [9] yra iš dalies pakeičiama taip:
1. straipsnis papildomas tokia įtrauka:
"Nepaisant pirmos įtraukos nuostatų, Vokietijai yra leista parengti buvusios Vokietijos Demokratinės Respublikos teritorijos apžvalgą 1991 metų gegužės mėnesį, vietoj numatytosios 1991 metų balandžio mėnesį."
2. 4 straipsnio 3 dalis papildoma tokia pastraipa:
"Nepaisant pirmos įtraukos, Vokietijai yra leista atidėti tyrimo, kuris turi būti 1991 m. gegužės mėn. atliktas buvusios Vokietijos Demokratinės Respublikos teritorijoje, rezultatų pateikimą vėliausiai iki 1991 m. rugpjūčio 31 dienos."
3. 7 straipsnis papildomas 4 dalimi:
"4. Nepaisant 1 dalies nuostatų, Vokietijai yra leista atidėti mėnesio statistinių duomenų apie buvusią Vokietijos Demokratinės Respublikos teritoriją rengimą iki 1991 m. sausio mėn."
7 straipsnis
Tarybos direktyva 82/177/EEB [10] iš dalies pakeičiama taip:
1. straipsnis yra papildomas 4 dalimi:
"4. Nepaisant 3 dalies nuostatų, Vokietijai yra leista pateikti prognozes, kurios turi būti sudaromos 1991 metais, vėliausiai iki 1991 metų balandžio 1 d."
2. 7 straipsnis papildomas 5 dalimi:
"5. Nepaisant 1 dalies nuostatų, Vokietijai leista atidėti mėnesio statistinių duomenų apie buvusios Vokietijos Demokratinės Respublikos teritoriją rengimą iki 1991 metų sausio mėn., ir nesilaikant 4 dalies nuostatų, pateikti 1991 metų rezultatus vėliausiai po 10 savaičių nuo nagrinėjamo mėnesio."
8 straipsnis
Šis reglamentas įsigalioja 10 dieną po jo paskelbimo Europos Bendrijų oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimtas Briuselyje, 1991 m. balandžio 26 d.

Labels: 18
5
6